# Devicse

### A Wikipédiából, a szabad lexikonból.

Devicse (szlovákul Devičie) község Szlovákiában, a Besztercebányai kerületben, a Korponai járásban. 2001-ben 288 szlovák lakosa volt.

## [szerkesztés] Fekvése

Korponától 6 km-re délnyugatra a Selmeci-hegység lábánál, a Krupinica jobb oldali mellékfolyójának torkolatánál fekszik.

## [szerkesztés] Története

A falu területén már ie. 500 körül is éltek emberek, a pilinyi kultúra egyik települése állt itt. A mai falut 1256-ban Dyuche alakban említik először, amikor IV. Béla királyi szolgálatban álló helyi hospeseket telepített a közeli Németibe. Neve az ősi magyar Décse (Géza) személynévből ered. Egyes feltételezések szerint Géza nagyfejedelem nyári szállásterülete lehetett. A 14. században kezdetben a Koháry, majd a Terjenyi család birtoka. A falu a 16. században Csábrág várának uradalmához tartozott, birtokosai többek között az Illésházyak, a Balassák és a Koháryak voltak. 1910-ben 375, túlnyomórészt szlovák lakosa volt. A trianoni békeszerződésig Hont vármegye Korponai járásához tartozott.

## [szerkesztés] Nevezetességei

- Evangélikus temploma 1804-ben mindössze hat hónap alatt épült fel barokk-klasszicista stílusban.

## [szerkesztés] Híres emberek

- Itt született 1921-ben Ervin Semian szlovák festőművész, grafikus.

## [szerkesztés] Külső hivatkozások

- Községinfó
- Devicse Szlovákia térképén
- Regionhont.sk

A lap eredeti címe "http://hu.wikipedia.org../../../d/e/v/Devicse.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina